《再赋二律 其二》
清代·林旭

此间频作客，惭愧累华筵。得句劳相慰，纵谈忘失眠。

未胜贱子感，多谢大家贤。来日沧江去，虚留惜往篇。

作者简介：（1875—1898）清福建侯官人，字暾谷，号晚翠。光绪十九年举人。任内阁中书。倡闽学会，又助康有为开保国会。百日维新间，与谭嗣同等四人以四品卿衔入军机，参与新政。政变起，被捕遇害。为戊戌六君子之一。有《晚翠轩诗集》。